google/wiki40b huggingface dataset:
Heringstad

Heringstad, også skrevet Hæringstad, er en gård i Heidal i Sel kommune i Gudbrandsdalen. Gården var befolket før 1500. Den er fremdeles en av de største i dalen med over 300 dekar dyrka mark, 7 500 dekar skog og en del krattskog og fjell. Gårdstunet er et fredet kulturminne.

Historie

Gården ble trolig ryddet mellom 500 og 1000 e.kr., da de fleste gårder med navn som ender på -stad er typiske for tiden før og i vikingtid. 
Etter som trelasthandelen med særlig Holland og England økte utover 1700-tallet, økte også bøndenes overskudd. Dette gav seg utslag i en omfattende byggeaktivitet på gårdene i Gudbrandsdalen fra omkring 1750 og noe utover 1800-tallet da krigførende nasjoner hadde behov for trelast til skip og andre byggeprosjekter. Dette kom trolig også brukeren på Heringstad til gode, som rådde over veldige skogeiendommer, og som ellers i nordre Gudbrandsdalen aldri tidligere hadde vært rørt med øks. Her var det nok skog å ta av både til eksport og eget behov.
Ballen i øyet

Handling

Den meget nærsynte fotballspilleren Denise får en dag en ball rett i øyet. Brillene går i stykker og hun mister bevisstheten. Etter at hun våkner opp på sykehuset opplever hun at alle er tvillinger eller dubletter. Denise innser at hun må bli voksen og slutte å spille fotball, men hvordan?

Mottakelse

Liv Jørgensen  i Dagbladet mente at filmen var oppfinnsom og småmorsom, men uten noen klar retning.
Jon Selås  spurte i sin anmeldelse i Verdens Gang om hvorfor denne filmen i alle dager ble laget. Han skriver: «Den virker umiddelbart nokså meningsløs. Og det blir ikke stort bedre etter hvert, når det absurde teateret spilles ut i kaotisk bredde. Det er en film uten stor glede, den formidler intet verdifullt, den gir ingen innsikt, skaper ingen horisonter.»
Kellys helter

Handling

Handlingen er lagt til det nordøstlige Frankrike, like etter D-Dagen i 1944. En gruppe amerikanske soldater, ledet av den degraderte offiseren Kelly, tar en tysk oberst til fange og får via ham greie på 14 000 gullbarrer som er gjemt i en bank noen mil bak tyske linjer. Fast bestemt på å slå kloa i gullet, forlater de sin post og starter en dristig fremrykking dit gullet befinner seg. Fremrykkingen går bra til å begynne med, men når de ankommer byen blir de stilt overfor overlegne tyske tigertanks. Etter en tids kamp forsøker de å inngå en avtale med de tyske styrkene om å dele gullet. Men de har hastverk siden Kelly og hans menn har vekket begeistring hos en amerikansk general som tror fremrykkingen skjer ut ifra deres kampånd.

Anmelderne

Kellys helter ble forholdsvis godt mottatt av kritikerne og har fått 76 % på Rotten Tomatoes. 
VGs og Dagbladets anmeldere gav den terningkast fire.

Popularitet

Filmen ble en moderat suksess i USA. Produksjonskostnadene var på ca fire millioner dollar.
Den ble sett av drøyt 100 000 på norske kinoer og ble dermed den åttende mest besøkte filmen i 1971.

Innspilling

Filmen ble innspilt sommeren og høsten 1969. Det meste av opptakene ble gjort i Istria i Kroatia.

Annet

Plottet i filmen Tre konger (1999) har mange likheter med plottet til Kellys Helter. Handlingen i denne er lagt til Irak like etter Gulfkrigen i 1991.
Sandlandsfjorden

Sandlandsfjorden (også kalt Søre Bergsfjorden) er en fjord på vestsida av øya Silda i Loppa kommune i Finnmark. Fjorden strekker seg 11 km sørover til Marøya i botn av fjorden. Fjorden har innløp mellom Marholmen i sørvest og Avløysinga i nordøst. Det er bare bosetninger på vestsida av fjorden og her ligger blant annet bygda Sandland. På østsida av Silda ligger Bergsfjorden.
Fv72 går langs vestsida av fjorden.
KF Trepça

Historie

KF Trepça ble startet etter at Kosovokrigen var slutt i 1999 og mange av de kosovoalbanske spillerne forlot den serbiske klubben FK Trepča og startet sin egen klubb. Den nye klubben ble kalt KF Trepça, det albanske navnet på FK Trepča, slik at det var to klubber i byen med det samme navnet, men på forskjellige språk.

Stadion

KF Trepça spiller sine hjemmekamper på Stadion Trepča, som ligger i de sørlige delen av Mitrovica Stadion Trepča kalles Olympik Stadiumi Adem Jashari i Kosovo, etter Adem Jashari, tidligere leder av UÇK.
Egyptisk kalender

Den egyptiske kalenderen hadde et år som var 365 dager langt og hadde tolv måneder som hver var 30 dager. Fem ekstradager ble lagt til på slutten av året. Månedene var inndelt i tre «uker» som hver var på ti dager.
Kalenderen baserte seg på den dagen da Sirius steg over horisonten, og som omtrent sammenfalt med oversvømmingen av Nilen. På grunn av mangelen på skuddår ble kalenderen forskjøvet i forhold til det virkelige året, slik at etter 1 460 år hadde forskyvningen gått en hel runde – kjent som Sothis-perioden etter det egyptiske navnet på Sirius.
Kalenderen ble brukt fra 2400 f.Kr. og kanskje også tidligere. På grunn av Sothis-data fra senere dokumenter virker det sannsynlig at kalenderen ble tatt i bruk i 2773 f.Kr. Etter 305 f.Kr. begynte man å dele historien inn i dynastier.
Den egyptiske kalenderen fortsatte å leve i form av den alexandriske kalenderen, hvor man la til et skuddår, og kom til å påvirke ikke bare den julianske kalenderen, men senere også den franske revolusjonskalenderen.
Vektløfting under Middelhavslekene 1951

Vektløfting under Middelhavslekene 1951. Vektløfting var en av tretten sporter under de første Middelhavslekene som ble arrangert i Alexandria i Egypt i perioden 5. oktober til 20. oktober 1951. Det ble konkurrert i sju vektklasser i vektløfting, kun for menn. Egypt ble beste nasjon med seks gullmedaljer foran Frankrike med en.
Internationales Institut für Journalismus

Internationales Institut für Journalismus (IIJ) er en organisasjon i som gir journalister fra utviklingsland mulighet for profesjonell utdannelse og praksis. IIJ ble grunnlagt i 1964, og har som formål å styrke meningsfrihet og pressefrihet i den tredje verden, og dermed fremme demokratisering og sosial og økonomisk utvikling. IIJ er fra 2011 en del av Deutsche Gesellschaft für Internationale Zusammenarbeit en tysk, statlig utviklings- og samarbeidsorganisasjon som har hovedkontor i Frankfurt am Main.
Poromecyna

Utbredelse

Slekten er utbredt i Vest-Malaysia og Borneo.
Aconodes

Utseende

Nokså små, kraftige, gråaktige trebukker. De ligner mye på artene i gruppen Dorcadionini.
Dekkvingene er ofte noe knudrete.

Utbredelse

Slekten er utbredt i Asia, med flest arter i India, men også i Nepal, Bhutan, Myanmar og Vest-Malaysia.
Monzón

Samarbeidsbyer

   Barcelona, Spania

   Muret, Frankrike
720-årene

-- 720 -- 721 -- 722 -- 723 -- 724 -- 725 -- 726 -- 727 -- 728 -- 729
Tiårsoversikt
Michiyasu Osada

Karriere

Michiyasu Osada startet sin profesjonelle karriere i Verdy Kawasaki (nå kjent som Tokyo Verdy) i 1996. Han har også spilt for Vissel Kobe, Kyoto Purple Sanga, Okinawa Kariyushi FC og Shizuoka FC.
Han ble tatt ut i Japans tropp til VM i fotball U-20 1997.
Bondebevæpningen

Bondebevæpningen var bevæpning av norske bønder på 1600-tallet til forsvar av Norge.
I en periode var forsvaret i Norge basert på at bøndene eide egne våpen, og de som ikke holdt egne kunne bli straffet. Våpnene bestod ofte av bjørnespyd og bondestridsøkser. Landværnbolken i Norske lovboken fra 1604 sa: «Hver odelsbonde eller leilending som bor på full gård skal ha en langt gevær med hjullås samt krutt og kuler, en sabel og en øks.» Bønder på mindre gårder måtte ha et gevær med luntelås.
Etterhvert ble det erfart at bøndene uten krigserfaring eller minimal krigstrening ikke kunne stille opp mot erfarne soldater, og en profesjonell hær ble bygget opp.
Chris Duhon

College-karriere

Chris Duhon spilte på Duke Blue Devils, laget til Duke University.
Duhon startet som innbytter for Jay Williams, men da Carlos Boozer ble skadet kom Duhon inn i startsoppstillingen som point guard. Jay Williams ble flyttet til å spille posisjonen shooting guard.
Chris Duhon var veldig glad da han først fikk spille for cllegelaget. Han ønsket å forbedre sine ferdigheter i spillet og begynte å ta med seg en basketball overalt der han gikk for å få bedre ballfølelse.
Det viste seg fort at Duhons lidenskap for spillet gjorde ham til en utmerket spiller. Han sluttet sin college-karriere ved å være den eneste spilleren i historien som har scoret over 1000 poeng, gitt over 800 målgivende passninger, tatt over 475 returer, stjålet ballen fra motstanderen over 300 ganger og scoret over 125 3-poengere. Duhon spilte også flere minutter på banen enn noen annen på collegelaget med så mye som 4813 minutter på banen.

Chicago Bulls

I 2004 ble Duhon tatt opp til Chicago Bullsi andre opptaksrunde og spilte i klubben i fire sesonger før han ble byttet til New York Knicks i 2008.
Chris Duhon spilte totalt 234 kamper for Chicago Bulls der han startet 141 av dem. I disse kampene fikk han et gjennomsnitt på 7,4 poeng per kamp, 2,6 returer per kamp og traff 38,7 % av skuddene sine ibergenet 35,8 % fra 3-poengslinjen. Duhon scoret også 77,8 % fra straffelinjen.

New York Knicks

Før sesongen startet i 2008 ble Chris Duhon byttet fra Chicago Bulls til New York Knicks. Han hadde da to år igjen av kontrakten sin. Sommeren 2010, da kontrakten løp ut, signerte han for Orlando Magic.

Kilder

Duhon bio hos NBA
Duhon hjemmeside
Eikemøll

Utseende

Små (vingspenn 16 – 24 mm), tettbygde sommerfugler med lange, trådformede antenner, ganske fargerike. Kroppen er kort og kraftig, brystet ganske bredt og tett dekket med nedliggende hår. Hodet er forholdsvis lite, labialpalpene litt lengre enn hodet, oppoverkrummede, antennene er trådformede og litt lenger enn forvingene. Forvingene er avrundet trekantede, ganske brede, med markerte, spissvinklede forhjørner, gjerne mer eller mindre purpurfargede. Langs ytterkanten har de middels lange, fargesterke hårfrynser. Bakvingene er ganske brede, bleke med litt perlemorsskinn, med middels lange hårfrynser. Beina er forholdsvis korte og kraftige, kledt med nedliggende hår. Larvene er lange og slanke, sylindriske med korte bein, og grønne.
Den europeiske arten, Carcina quercana, har purpurfargede forvinger med gul frankant og gule hårfrynser, med en stor gul flekk ved forkanten litt utenfor midten, en rødbrun flekk bak denne og et par små, hvite flekker nær roten. Bakvingene er hvite med perlemorglans.

Levevis

Carcina quercana har larver som lever fortrinnsvis på eik, men de kan også finnes på hagtorn, rogn, hyll, plomme og andre løvtrær. De voksne møllene, som flyr om dagen, finner man gjerne på eller ved næringsplantene. Larvene lever under tynne silkespinn på bladene.
White Christmas (Elvis-album)

White Christmas er et samlealbum med Elvis Presley, utgitt i 2000.
Danny Murphy

Liverpool

Han startet sin karriere hos Crewe Alexandra der han spilte i fire år før han dro til Liverpool FC den første sesongen hos Liverpool var uten suksess og han dro tilbake til Crewe på lån da hadde han suksess og da han kom tilbake fra låneoppholdet ble han fast på laget til Liverpool. Hos Liverpool under Gerard Houlier, gjorde han greit med suksess og var med på å vinne ligacupen to ganger, FA-cupen og UEFA-cupen en gang, han blir mest husket av Liverpools supportere for å ha scoret tre ganger mot Manchester United – hver gang vant de 1-0.

Charlton

Han dro til Charlton Athletic i 2004 da han fikk vite at han ikke kom til å få spilletid hos Rafael Benítez, han ble i Charlton fram til Januar i 2006.

Tottenham

Han singerte for Tottenham Hotspur etter overgangen fra Charlton. Der fikk han ikke så mye spilletid i starten,  men etter at Michael Carrick dro til Manchester United sommeren 2006 så har han fått mer spilletid der.

Fulham

Han signerte for Fulham 31. august 2007 på en ukjent overgangssum.
Foran 2008-2009 sesongen utpekte Fulham manager Roy Hodgson Murphy som lagets nye kaptein.
Murphy skårte sitt ligamål nr. 100 mot Newcastle United den 9. november 2008, da laget slo Magpies 2-1 hjemme.
Den 21. mars 2009 skåret Murphy igjen mot Manchester United på straffespark , denne gang i en 2-0 seier hjemme på Craven Cottage, etter at Paul Scholes hadde handset på streken.

Landslagsspill

Han har ni landskamper og ett mål for Englands herrelandslag i fotball, han var tatt ut til VM 2002, men måtte trekke seg fra troppen på grunn av skade.
Inn-Trøndelagssamarbeidet

Inn-Trøndelagssamarbeidet er et interkommunalt samarbeid i Nord-Trøndelag mellom de fire kommunene Inderøy, Verran, Snåsa og Steinkjer. Det er en videreføring fra 2012 av et samarbeid som ble etablert i 2003 mellom Inderøy, Verran og Steinkjer.
Lakmus

Lakmus er et farvestoff som utvinnes fra forskjellige lavarter. Farvestoffet er egentlig en blanding av flere forskjellige kjemiske forbindelser. 
Lakmus anvendes som pH-indikator, enten som pulver som oppløses i vann, i form av væske eller som lakmuspapir. Lakmus endrer farve til rød i møte med syre og blå i møte med baser.
Lakmustest anvendes også som en metafor for klare og tydelige måter å avgjøre hvordan noe er på.
O jul med din glede

«O jul med din glede» er en julesang med tekst av Gustava Kielland (1800–1889). Melodien er en modifisert utgave av den svensk folketonen "Viljen I veta och viljen I förstå". Sangen er skrevet som en sanglek, og blir ofte sunget ved juletregang.
MASH (film)

Priser og utmerkelser

Filmen vant Grand Prix under filmestivalen i Cannes i 1970. Den ble nominert til fem Oscar i 1970 og vant en, for beste manus basert på en annen kilde. Filmen ble karakterisert som «kulturelt viktig» av USAs kongressbibliotek og i 1996 valgt til å bli preservert og lagret i USAs nasjonale filmregister. I 1998 ble filmen gitt oppmerksomhet av det amerikanske filminstituttet som en av de 100 beste filmene i USA. To år senere fikk filmen samme utmerkelse for å være en av de 10 morsomste filmene.

Unik touch

Ulik mange krigsfilmer er MASH en antikrigsfilm, men leverer budskapet med en liten dose anarki, bisarr konversasjon inkludert kjedsomheten, stresset og oppgittheten til de utkalte legene. Filmen sidestiller prosedyrene i operasjonssalen med en absurd og ofte gal humor og ofte finner en disse to elementene i samme scene. Plotet i filmen er episodeaktig, noe som endrer filmens tone tildels dramatisk og ofte. Mange mener den på denne måten er ganske lik boken Catch-22. Filmen bærer Altmans kjennetegn, der hver scene har flere samtaler eller overlappende samtaler, samt hans uvanlige måte å bruke zoomen på.

Kritikk

Noen av filmens kritikere mislikte at en tonet med krigen og fokuserte mer på leirlivet, samt hvordan enkelte i leiren ble behandlet, for eksempel major Burns (Duvall) og major O'Houlihan (Kellerman).
Ruggles (Ohio)

Historie

En tidligere benyttet variant på navnet på område var Ruggles Center. Navnet er mest sannsynlig utledet fra Almon Ruggles, en tidlig bosetter. Et postkontor ble etablert i Ruggles i 1828 og var i drift til 1904.
Harald Ellefsen

Utdannelse og yrkeskarrière

Han har examen artium fra Gerhard Schønings skole fra 1969, studentfagkurs fra Trondheim Økonomiske Gymnas fra 1970, studier i statsvitenskap fra Drew University fra 1971/1972, juridisk embedseksamen fra Universitetet i Oslo fra 1976 samt advokaturen fra 1997.
Ellefsen var deltidsjournalist i Adresseavisen og Aftenposten 1971–1976, politifullmektig ved Trondheim politikammer 1977–1978, dommerfullmektig ved Onsøy sorenskriverembede 1978–1979, redaktør i Politiembetsmennenes Blad 1979–1983, politiadjutant ved Trondheim politikammer 1980–1988, sekretær i granskningskommisjonen for Reksten-saken 1981–1982 og politiinspektør ved Trondheim politikammer 1988–1997. Han har vært advokat i Trondheim siden 1997, fra 2000 som partner i Steenstrup Stordrange DA. Ellefsen arbeider særlig med strategisk rådgivning, prosjekt- og forretningsutvikling, myndighetskontakt og offentlig forvaltning.
Blant hans styreverv er styreleder i Sofell AS, Malvik Regionale Utvikling AS og Base Midt-Norge AS, styremedlem i Adresseavisen ASA 1993–2001, styremedlem i Folketrygdfondet 1998–2010, styremedlem i Statskog SF fra 2005 og styremedlem i Kverva AS fra 2007.

Politisk arbeid

Ellefsen var innvalgt på Stortinget fra Sør-Trøndelag 1985–1997, etter å ha vært 1. vararepresentant 1981–1985. Han møtte fast på Stortinget fra 1983, etter at representanten Hermund Eian døde. Ellefsen var medlem av Stortingets forbruker- og administrasjonskomité 1983–1985, nestleder i Stortingets justiskomité 1985–1989 og medlem av Stortingets finanskomité 1989–1997.
Til hans øvrige verv kan regnes elevrådsformann ved Gerhard Schønings skole 1968–1969, 1. viseformann i Trondheim Unge Høyre 1970–1971, medlem av Trondheim bystyre 1976–1978, styremedlem i Politiembetsmennenes Landsforening 1979–1983, styremedlem i Trondheim Høyre 1980–1982 og styremedlem i Sør-Trøndelag Høyre 1983–1997.
Compensatio lucri cum damno

Compensatio lucri cum damno er et prinsipp i norsk erstatningsrett som medfører at fordeler som et kontraktsbrudd medfører kan komme til fradrag ved erstatningsutmålingen (berikelsesfradrag). Dette er en side av grunnprinsippet om at skadelidte skal stilles som om kontraktsbrudd ikke hadde skjedd, men vedkommende skal ikke tjene på kontraktsbruddet. 
I norsk rett er prinsippet om compensatio lucri cum damno begrenset mot de alminnelige reglene for utmåling av erstatning, hvor det gjøres fradrag for normale sparte kostnader, slik som sparte kostnader ved å ikke måtte yte sin del av kontrakten osv. Compensatio lucri cum damno kommer til anvendelse på andre fordeler enn sparte kostnader.
Prinsippet utgjør et utgangspunkt og ikke en fast regel. Den danske juristen Henry Ussing uttalte om prinsippet at «Det er ... farligt at deducere fra et saadant almindeligt Princip. Og det er vanskelig udfra den nævnte Opfattelse at forklare, at Princippet ikke gennemføres fultud».
Et av de mest praktiske spørsmålene compensatio lucri cum damno reiser er spørsmålet om berikelsesfradrag for fordel den annen part har ved at kontraktsbrudd fører til bortfall av en tapsbringende kontrakt for den annen part. Prinsippet angir ingen hovedregel for slike saker. Når den annen part bevisst har inngått en ugunstig avtale vil ikke prinsippet komme til anvendelse. Også ved uaktsomhet eller skyld (culpa) hos den part som har forårsaket kontraktsbruddet vil dette kunne spille inn på vurderingen og tale mot berikelsesfradrag. I tillegg kommer konkrete rimelighetsvurderinger.
I norsk rettspraksis er prinsippet sjelden gitt gjennomslag.

Vilkår for berikelsesfradrag

I teorien er det oppstilt tre vilkår for at det skal kunne foreligge grunnlag for berikelsesfradrag: fordelen må ha oppstått som følge av kontraktsbruddet (misligholdet), fordelen må være en adekvat følge av kontraktsbruddet, og fordeler og tap må være komputable. Komputabilitet viser til en «viss likeartethet mellom fordel og tap». Alle vilkårene må foreligge, i tillegg til de overordnede betraktninger om rimelighet, culpa osv., for at prinsippet skal få gjennomslag.
Fylkesvei 5130

Fylkesveg 5130 går mellom Sandvik og Utskot i Samnanger kommune. Veien er 4,5 km lang.
Frem til 2019 hadde veien betegnelsen Fv135.
Shangcai

Shangcai (kinesisk: 上蔡县; pinyin: Shàngcài Xiàn) er et fylke i provinsen Henan i Folkerepublikken Kina. Det ligger under byprefekturet Zhumadian.
Fylket hadde 1 314 255 innbyggere i 1999.

Kulturminner

På dette området lå den kinesiske oldtidsstaten Cai. Den gamle byen fra den gang (Cai guo gucheng, 蔡国故城) ble i 1996 satt på Folkerepublikken Kinas liste over kulturminner.
Primorsko

Sport

I 2010 ble Europamesterskapet i orientering arrangert i Primorsko.
Paramimiculus

Levevis

Disse billene har larver som lever i død ved.

Utbredelse

Arten er beskrevet fra Mosambik.
100 meter hekk

100 meter hekk er en løpsøvelse i friidrett, og den korteste hekkeøvelsen som arrangeres utendørs for kvinner. Tilsvarende distanse for herrer er 110 meter hekk. Løperne skal forsere ti 84 centimeter høye hekker i løpet av strekningen. Den første hekken er plassert 13 meter fra startstreken, deretter står hekkene med 8,5 meters avstand, slik at den siste står 10,5 meter før mållinjen. 100 meter hekk har vært med som olympisk øvelse siden 1972 i München. I perioden 1932 til 1968 var den korte hekkdistansen for kvinner under OL 80 meter hekk med åtte 72,6 centimeter høye hekker. Under OL 1968 ble det besluttet å introdusere 100 meter hekk med 84 centimeter høye hekker. Det første internasjonale mesterskapet med distansen var EM-1969 og ble vunnet av Karin Balzer fra Øst-Tyskland. 100 meter hekk inngår som første øvelse i damenes sjukamp.
Atlanterhavsbroen

Atlanterhavsbroen (tysk: Atlantik-Brücke e. V.) er en privat, partiuavhengig og almennyttig organisasjon grunnlagt i 1952 i Berlin. Organisasjonen har som formål å forbedre (bygge bro) mellom en av seiersmaktene fra den andre verdenskrigen, USA og Forbundsrepublikken Tyskland på økonomiske, finansielle, utdanningsmessige og militærpolitiske områder. Antall medlemmer er i 2015 ca. 500 personer fra bank- og finansvesen, næringslivet, politikk, medier og vitenskap. Atlanterhavsbroen fungerer som nettverk og politisk rådgivningsinstitutt. Organisasjonen har kontorer i Magnus-Haus i Berlin.
Atlanterhavsbroen ble grunnlag av bankmannen Eric M. Warburg, forretningsmannen og politikeren Erik Blumfeld, journalisten og utgiveren Marion Gräfin Dönhoff, journalisten Ernst Friedlaender, forretningsmannen Hans Karl von Borries og bankmannen Gotthard Freiherr von Falkenhausen. Tidligere president i Tyskland Richard von Weizsäcker var æresmedlem av Atlanterhavsbroen og hadde i de siste år av sitt liv, kontor i Magnus-Haus.
NM i friidrett 2000

4 x 800 meter stafett

Ingen lag deltok i øvelsen.
Marenspillet

Marenspillet er et historisk spill som handler om Maren Johanne Olsdotter Jektvik som i 1849 ble dømt til døden ved halshogging etter en påstand om at hun hadde forgiftet sin ektemann.
Spillet som går under tittelen «Maren – dømt til døden» ble første gang fremført i 1986. Det spilles annethvert år i Dolm kirke på Dolmøya, Hitra. Spillet handler om hvor lett mennesker har for å dømme andre.
Bak spillet står Kystmuseet i Sør-Trøndelag, Hitra kommune, Hitra Næringsforening og Hitra Teaterlag.
Kristparken

Kristparken er en park på Hammersborg nær Oslo sentrum.

Parken

Kristparken avgrenses av Møllergata i øst, bebyggelse som hører til Deichmanns gate, Wilses gate og Fredensborgveien i nord, Grubbegata i vest og OBOS-bygget som ligger til Hammersborg torg i syd. Terrenget skråner fra Grubbegata ned mot Møllergata. 
I parken, som er 7,1 mål stor, er det lekeplass, ballplass og paviljong.

Historie

Christ kirkegård ble i 1654 anlagt omtrent der Krist kirkegård ligger i dag. Kirkegården ble utvidet i 1835, 1840 og 1856 til det området som i dag er Kristparken. Kirkegården opphørte for nye graver i 1924, og etter at fredningstiden på 40 år var utløpt i 1964 ble den delen av kirkegården som lå øst for Grubbegata opparbeidet til Krist kirkegård og Kristparken.
Rød Front (avis)

Rød Front var en norsk avis, utgitt på Hamar fra 15. mars 1932 til 26. oktober 1934. Den var organ for Hedmark distrikt av Norges Kommunistiske Parti.
Avisen kom ukentlig, opprinnelig som en firesiders trykksak i et nokså lite avisformat à la tabloid. Fra desember 1932 ble formatet større og avisen fyldigere. 
I avisens levetid ble det med vekslende hell gjennomført kampanjer blant NKP-medlemmene og leserne for å skaffe abonnenter og midler til driften. Om responsen uteble gikk redaksjonen ikke av veien for å refse grasrota: «Nu må vi konkret stille det spørsmål om avdelingene føler noe ansvar for avisen og dens fremtid. Hvis dere det ikke gjør, så er det jo bare fortsatt å gi fanden i det hele.»
Fra november 1933 til januar 1934 gjennomførte man en egen «nyttårs-kampanje», og etter to års drift klarte man i april 1934 å trappe opp til to utgaver ukentlig. 
Redaktør for avisen var Ole Engeli.